CELEX: 62014TN0027
Language: sk
Date: 2014-01-10 00:00:00
Title: Vec T-27/14: Žaloba podaná 10. januára 2014 — Česká republika/Komisia

22.3.2014   
            
            
               SK
            
            
               Úradný vestník Európskej únie
            
            
               C 85/22
            
         Žaloba podaná 10. januára 2014 — Česká republika/Komisia
   (Vec T-27/14)
   2014/C 85/38
   Jazyk konania: čeština
   
      Účastníci konania
   
   
      Žalobkyňa: Česká republika (v zastúpení: M. Smolek, J. Vláčil, T. Müller, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil výzvu Európskej komisie K(2013) 7221 final zo 4. novembra 2013 na zrušenie rozhodnutia Ministerstva průmyslu a obchodu České republiky, ktorým sa zásobníku plynu v obci Dambořice udeľuje výnimka z vnútroštátnych právnych predpisov, ktorými sa preberajú ustanovenia smernice 2003/55/ES (1) o pravidlách pre prístup tretích strán,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza dva žalobné dôvody:
   
               1.
            
            
               Prvý žalobný dôvod založený na porušení článku 266 ods. 1 ZFEÚ.
               
                           —
                        
                        
                           V tejto súvislosti žalobkyňa uplatňuje, že Komisia prijatím napadnutého rozhodnutia postupovala v priamom rozporu s rozsudkom Všeobecného súdu zo 6. septembra 2013, Globula/Komisia, T-465/11.
                        
                     
         
               2.
            
            
               Druhý žalobný dôvod založený na porušení článku 22 ods. 4 smernice 2003/55/ES
               
                           —
                        
                        
                           Na tomto mieste žalobkyňa tvrdí, že Komisia prijala napadnuté rozhodnutie po skončení lehoty stanovenej v článku 22 ods. 4 smernice 2003/55/ES.
                        
                     
         
      (1)  Smernica Európskeho parlamentu a Rady č. 2003/55/ES z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES (Ú. v. EÚ L 176, s. 57; Mim. vyd. 12/002, s. 230).